laion/Wikipedia-Exotic huggingface dataset:
ישיבת נחלת יוסף

ישיבת נחלת יוסף היא ישיבה דתית לאומית בשבי שומרון בראשות הישיבה עומד הרב יהושע שמידט, ונשיא הישיבה הוא הרב דוב ליאור. בישיבה קיימים שני מסלולי לימוד: ישיבה גבוהה וישיבת הסדר. באמצע שנות התשעים הוקם ביישוב שבי שומרון כולל אברכים בראשות הרב שמידט, ובשנת תשנ"ט הוקמה הישיבה, בשם ישיבת ברכת התורה. בשנת 2017 הישיבה שינתה את שמה לישיבת נחלת יוסף, על שם הרב יוסף שוורץ (הסבא מנתניה). הישיבה מדגישה את הבקיאות בגמרא. לומדים בה ב"שיטת הסימנים" שחיבר הרב שמידט. בשיטה זו משתמשים בסימנים כדי לזכור את תוכן דפי התלמוד הבבלי. בישיבה לומדים כ־25 בחורים ואברכים. מבין בוגרי הישיבה ניתן למנות את ראש המועצה האזורית שומרון יוסי דגן ואת הרב חנניה פולק רב היישוב אחיה. הישיבה קרובה באופייה לזרם "מרכז הרב" ולדרכו של הרב דוב ליאור ומדגישה את הקשר והחיבור של עם ישראל לארץ ישראל ולתורת ישראל. לישיבה אופי חסידי, כגון נתינת דגש על התחברות לצדיקים. הישיבה הוציאה בעבר עלון שבועי "תורה בשומרון", המופץ באזור, ובו דברי תורה והלכה של הרב שמידט. היא הוציאה בעבר גם את כתב עת השנתי בשם "עלי ברכת התורה" ובו חידושים בגמרא, בהלכה ובאמונה מפרי עטם של תלמידי ורבני הישיבה. הוצאת הספרים של הישיבה הוציאה את ספר שיטת הסימנים: חלק א' - מסכת ברכות וסדר מועד; חלק ב' - סדר נשים; חלק ג' - סדר נזיקין חלק ד'- סדר קדשים ומסכת נידה. כמו כן הוציאה את כי הוא אות עולם היה – חוברת ללג בעומר, בשנת ה'תשע"ה וחוברת מבטל הגזרות לל"ג בעומר ה'תשפ"א וכן הוציאה בהוצאה מחודשת את הספר "שלום ירושלים" המכיל קובץ של דרכי לימוד והדרכות של גדולי ישראל. אתר האינטרנט הרשמי של ישיבת נחלת יוסף ישיבת נחלת יוסף, ברשת החברתית פייסבוק ישיבת נחלת יוסף, סרטונים בערוץ היוטיוב ביוגרפיה קצרה מתוך אתר היישוב שבי שומרון 'היה לי משבר והכנסת בי רעל', באתר ערוץ 7, 12 בינואר 2013 חיים אקשטיין, סימן שאתה לומד, באתר ערוץ 7, 13 ביוני 2014 גיא עזרא, ‏תתחילו להתרגל: ישיבת שבי שומרון שינתה את שמה, באתר "סרוגים", 28 בספטמבר 2017 הסבא קדישא - ישיבת נחלת יוסף לזכרו של הרב יוסף שוורץ, הסבא מנתניה (שבי שומרון), סרטון באתר יוטיוב (אורך: 5:41)
אלפא רומיאו 4C

אלפא רומיאו 4C (באיטלקית: Alfa Romeo 4C) היא מכונית על מבית אלפא רומיאו. דגם הקונספט שקדם ל-4C הוצג לראשונה בתערוכת הרכב הבין-לאומית של ז'נבה במרץ 2011. במרץ 2013 הוצגה האלפא רומיאו 4C גם כן בתערוכת ז'נבה. הסימון "4C" מצביע על מספר הצילינדרים. המרכב בנוי מיציקת סיבי פחמן והרכב מאיץ מ-0 ל-100 קמ"ש ב-4.5 שניות. פליטת דו־תחמוצת הפחמן של הדגם היא 157 גרם לקילומטר. הדגם מגיע במרכב קופה או במרכב רודסטר. אלפא רומיאו 4C, שנת 2014 אלפא רומיאו 4C אלפא רומיאו 4C ספיידר אלפא רומיאו 4C מדיה וקבצים בנושא אלפא רומיאו 4C בוויקישיתוף אתר האינטרנט הרשמי של אלפא רומיאו 4C
Live Era '87–'93

Live Era '87–'93 הוא אלבום הופעה כפול שהוציאה לאור להקת ההארד רוק האמריקאית Guns N' Roses ב-23 בנובמבר 1999, שש שנים לאחר אלבומה הקודם, "The Spaghetti Incident?". בהערות האלבום לא מצוינים מיקומי ותאריכי ההופעות של הלהקה, בהם הוקלטו השירים לאלבום. מקור מרבית השירים בסיבוב ההופעות של הלהקה שנערך בין השנים 1991–1993, Use Your Illusion Tour. סולן הלהקה אקסל רוז, נעזר בחברי הלהקה לשעבר (דאז) סלאש ודאף מק'אגן לבחירת השירים לאלבום, אך לא נפגש איתם "פנים מול פנים" - אלא תיקשר איתם דרך מתווכים. חברי הלהקה לשעבר מאט סורום וגילבי קלארק מצוינים בקרדיטים של האלבום כ-"מוזיקאים נוספים" בלבד (למרות שהשתתפו בחלק גדול משירי האלבום), בזמן שחברי הלהקה המקוריים סטיבן אדלר ואיזי סטראדלין מצוינים כ-"חברי להקה ראשיים", אף-על פי שהשתתפו בשירים מעטים מן האלבום. "Live and Let Die" ו-"Civil War", אשר נוגנו רבות בסיבוב ההופעות Use Your Illusion Tour, לא נכללים באלבום, ואילו "Pretty Tied Up" ו-"Move to the City" הנחשבים לשירים שוליים יותר נכללו במקום. בגרסת התקליט של האלבום, קיימת גרסה לשיר "Coma", שירה הארוך ביותר של הלהקה. השיר מופיע גם בהוצאת האלבום ביפן. (כלול בגרסאות של האלבום: בתקליט ובהוצאת האלבום ביפן בלבד) אקסל רוז - שירה, פסנתר ב-"It's Alright" ו-"November Rain", שריקות ב-"Patience", משרוקית ב-"Paradise City", קולות רקע ב-"Dust N' Bones" סלאש - גיטרה חשמלית, גיטרה אקוסטית ב-"Patience", גיטרת ליווי, טוק בוקס ב-"Dust N' Bones" ו-"Rocket Queen", קולות רקע דאף מק'אגן - גיטרת בס, גיטרה אקוסטית ב-"Patience", קולות רקע דיזי ריד - קלידים, פסנתר, סינתיסייזר, כלי הקשה, קולות רקע (1993–1991) איזי סטראדלין - גיטרת ליווי, שירה ב-"Dust N' Bones", קולות רקע (1991–1987) סטיבן אדלר - תופים (1988–1987) מאט סורום - תופים, קולות רקע (1993–1991) גילבי קלארק - גיטרת ליווי, גיטרה חשמלית ב-"Nightrain", גיטרה אקוסטית ב-"Patience", קולות רקע (1993–1992) מידע על האלבום Live Era '87–'93 באתר MusicBrainz מידע על האלבום Live Era '87–'93 באתר AllMusic האלבום Live Era '87–'93 באתר Discogs האלבום Live Era '87–'93 באתר ספוטיפיי Live Era Tracks
יצחק נבון (פירושונים)

האם התכוונתם ל... יצחק נבון (דין אמת) – שד"ר לטורקיה, מחבר הספר "דין אמת" ובנו של הרב יהודה בן אפרים נבון (קריית מלך רב) יצחק נבון – נשיא מדינת ישראל החמישי יצחק אליה נבון – משורר ומלחין יהודי טורקי-ישראלי תחנת הרכבת ירושלים – יצחק נבון – תחנת רכבת תת־קרקעית בכניסה לירושלים
המעי הדק

לחצו כדי להקטין חזרה לחצו להגדלה המעי הדק (Small intestine) הוא חלק המעי המתחיל בבעלי החוליות ביציאה מן הקיבה (בשוער) ומסתיים במעי הגס. המעי הדק הוא החלק העיקרי של מערכת העיכול, ובאמצעותו נספג רוב המזון בגוף האדם. ערך זה מתמקד במעי האדם, למרות שהתהליך עצמו נכון למרב היונקים (יוצאי הדופן העיקריים הם מעלי גירה). המעי הדק בנוי כצינור מפותל. אורכו הממוצע הוא כ-6–8 מטרים, קוטרו כ-3 ס"מ, אך הגודל אינו אחיד בכל הגילאים, והוא ממלא את רוב חלל הבטן. המעי הדק מתחלק לתריסריון, מעי ריק ומעי עקום. התריסריון (Duodenum) הוא קטע המעי המתחיל ביציאה מהקיבה ואורכו כ-28 ס"מ. הוא מקבל הפרשות מהלבלב, מכיס המרה ומהכבד. המעי הריק (Jejunum) נמצא אחרי התריסריון בחלקו העליון של חלל הבטן ואורכו כ-3 מטר. המעי העקום (Ileum) הוא הקטע האחרון במעי הדק ונמצא בחלקו התחתון של חלל הבטן. אורכו מ-3 עד 4 מטרים והוא מסתיים במעי הגס. בין המעי הדק לגס נמצא מסתם אילאוצקלי (ICV) המונע מעבר של חיידקים הנפוצים יותר במעי הגס למעי הדק. למעי הדק שני תפקידים עיקריים: פירוק כימי ופירוק מכני של המזון - פחמימות, חלבונים ושומנים. ספיגה של יחידות המזון הללו אל הדם והלימפה. בתהליך הספיגה חודרים תוצרי העיכול אל תאי האפיתל שבדופן המעי, משם אל הנוזל הבין-תאי של דופן המעי, ומשם לנימי הדם וצינוריות הלימפה. למעי הדק מבנה מיוחד שנועד למלא תפקידים אלו. שטח הפנים שלו מוגדל על ידי בליטות דמויות-אצבע הנקראות מוריגים או סיסים (Villi), שהן בליטות אשר עשויות מתאי אפיתל העוטפות כלי דם ולימפה. על גבי המוריגים מצויות בליטות קטנות הנקראות סיסונים. הקיפולים, המוריגים והסיסונים מגדילים את שטח הפנים של המעי הדק פי 500, מבערך חצי מ"ר לצינורית באותו אורך, לכ-250 מ"ר. במעי הדק מסתיים תהליך הפירוק של חומרי המזון ולו ההשפעות העיקריות של תהליך זה. המזון שוהה בתוך המעי הדק כ-3 שעות. במשך זמן זה נשלם עיכולם של חומרי המזון למיניהם. בתריסריון, שהוא חלקו העליון של המעי הדק, נפתחות שתי בלוטות המפרישות מיצי עיכול ואנזימים. בתוך התריסריון מתעכל המזון בהשפעת מיץ המרה ומיץ הלבלב. מיץ הלבלב מכיל אנזימים המפרקים פחמימות, שומנים וחלבונים: פחמימות: מתפרקות על ידי אנזימים (כגון: עמילז, מלטז וסוכרז) לחד-סוכרים. חלבונים : מתפרקים על ידי אנזימים (כגון: פפסין וטריפסין) לחומצות אמינו. שומנים: מתפרקים על ידי אנזימים (כגון: ליפז) לגליצרול ולחומצות שומן. מיץ המרה המופרש על ידי הכבד, מכיל מלחי מרה ההופכים את השומנים שבמזון לתחליב, ומאפשרים בכך לאנזימים לפרקם ביעילות רבה יותר. תהליך העיכול של מולקולות המסיסות במים (תוצרי הפחמימות והחלבונים) שונה מאלו שלא מסיסים. תוצרי הפחמימות, חומצות אמיניות וחומצות שומניות קצרות שרשרת עוברים בדיפוזיה דרך קרומי התאים, לעומתם הליפידים שהם תוצרי השומנים מתפזרים במעיים כתחליב שמותנה בנוכחות מלחי המרה, ולאחר ספיגתם הם עוברים לכלי הלימפה. דפנות המעי הדק מתכווצות לצורך ביצוע מספר פעולות: תנועות קצביות של חלקים שונים דוחסות ומרסקות את המזון. התכווצויות של כל זוג טבעות בכיוונים מנוגדים מערבבות היטב את המזון. תנועה פריסטלטית - תנועות ניע רציפות דוחפות את המזון למעי הגס. מחלת דווידסון צמיחת יתר של חיידקים במעי הדק (SIBO - Small intestinal bacterial overgrowth)(אנ') אסתי אנגל, אטלס גוף האדם, מפה 2003. המעי הדק, באתר אנציקלופדיה בריטניקה (באנגלית) מעי הקטן, דף שער בספרייה הלאומית
חלוקה לרבעים (הרלדיקה)

חלוקה לרבעים היא שיטה בהרלדיקה לשילוב שלטים הרלדים שונים במגן אחד על ידי חלוקת המגן לריבועים וציור שלט שונה בכל אחד. באופן טיפוסי, המגן מחולק לארבעה חלקים שווים, שניים למעלה ושניים למטה (דוגמה טובה ניתן לראות בשלט האצולה של הממלכה המאוחדת של בריטניה הגדולה וצפון אירלנד, המחולק לארבעה חלקים ומציג את שלטיהן של אנגליה, סקוטלנד ואירלנד, עם חזרה נוספת על השלט של אנגליה, המשלים את ארבעת החלקים). במקרה שרק שני שלטי אצולה מיוצגים, יופיע כל אחד מהם פעמיים על מנת למלא את ארבעת הריבועים ההכרחיים. הרביע המכובד הוא הרביע השוכן בצד הדקסטרי של השלט – מיקום זה מוכר גם בשם "קנטון". על פי מסורת ההרלדיקה האנגלית אין הגבלה על כמות הרבעים המותרת. וכך ברשומות המכללה להרלדיקה שבלונדון מתועד שלט האצולה של משפחת לויד מהעיירה סטוקטון כמחולק ל-323 רבעים וכולל חזרה על שלטים משויכים לאצילים וולשים מהמאה ה-9 מספר פעמים. דוגמה נוספת ניתן לראות בשלט האצולה של משפחת פוויס-ליב, המחולק ל-64 ריבועים. חוקים שונים קיימים בהרלדיקה הסקוטית ועשויים לחול גם במדינות נוספות כגון קנדה ודרום אפריקה. שלט האצולה של מלכת הממלכה המאוחדת הוא שלט של ריבונות על אדמה ומאחד את שלטי האצולה של כל הממלכות השייכות לה. רוב שלטי האצולה, לעומת זאת, מועברים בירושה, ולפיכך מצורפים ומשולבים יחדיו שלטי האצולה של אבותיהם של נושאי התואר. קיימים חוקים נוקשים בנוגע לשאלה אילו שלטי \ ניתן לצרף ברבעים ומהו הסדר לפיו עליהם להופיע. גברים ונשים רשאים תמיד להציג את השלט ההרלדי המשפחתי, אך בדרך כלל לא ניתן בחלוקה לרבעים ייצוג לשלטי המשפחות המקושרות דרך נשים בלבד (לדוגמה, שלט הרלדי של אם או סבתא). יוצאות מן הכלל הן נשים אשר הן יורשות הרלדיות (נשים ללא אחים, או שאחיהם מתו). במקרים אלו רשאים הילדים לרשת את השלט ההרלדי של בית אימם ולהציגו בחלוקה לרבעים על מגניהם. אם אביה של יורשת הרלדית נשא בעצמו ריבוע אחד או יותר - מותר לצאצאים לשבץ ריבועים אלו במגן. הריבועים מוצגים על פי הסדר לפיו הושגו - כלומר, לפי סדר הנישואים - החל בנישואים הראשונים שהביאו ריבוע למשפחה. ניתן להשמיט רבעים מהמגן - אולם בהשמטת ריבוע אחד חלה חובה להסיר את שאר הרבעים המקושרים אליו (כלומר, יש למחוק את רבעי השושלת במלואה). ככל שגדל מספר הרבועים - כך קטן השטח הנתון לכל אחד מהם. לפיכך, משפחות אשר בבעלותן ריבועים רבים בוחרות באילו מהם יעשה שימוש סדיר. דוכס נורפוק, למשל, משתמש בחלוקה לארבעה רבעים בלבד בשלט ההרלדי שלו (2) אף על פי שהוא רשאי לשאת עוד רבים נוספים. גם משפחת פוויס-ליב, למרות 64 הריבועים שבבעלותה, משתמשת בדרך כלל ברבעי המשפחות פוויס וליב בלבד. רבעים אלו אף הם אינם בשימוש, וזאת מכיוון שהרבעים אוחדו לשלט אחד בלתי ניתן להפרדה בשנת 1907. משמעות הדבר היא ששני הסמלים אוחדו לשלט אחד, ואין זה ראוי להציגם בנפרד. לפני 1907, חילקה המשפחה את השלט ההרלדי שלה כך שסמל משפחת פוויס היה ברבע השמאלי העליון (כלומר הראשון). אחרי 1907 עוצב השלט ההרלדי מחדש כשסמל משפחת ליב בפינה השמאלית העליונה - זאת מכיוון ש"ליב" מהווה את החלק האחרון בשם המשפחה. סמל הממלכה המאוחדת חלוקה לרבעים: הראשון והרביעי - סמל אנגליה, השני - סמל סקוטלנד השלישי - סמל אירלנד סמל ויילס - חלוקה לרבעים של שני שלטים סמל האימפריה האוסטרו-הונגרית סמל סקסה-קובורג-גותה Ottfried Neubecker (1976). Heraldry: Sources, Symbols and Meaning. McGraw-Hill. ISBN 0-07-046308-5. מדיה וקבצים בנושא חלוקה לרבעים בוויקישיתוף
אבדן עונה

אובדן עונה (באנגלית: Loss of consortium) הוא מונח המשמש בדיני נזיקין בדין האנגלי המתייחס לנזק בדמות שלילת יחסי מין (עונה) שהיא תוצאה של פציעות שפצע המזיק בבן זוגו של התובע. אובדן עונה הוא נזק שהוכר במשפט המקובל האנגלי בפסק דין בייקר נגד בולטון (משנת 1808). פסק הדין פיצה אדם בגין צערו בשל אובדן עונה בזמן שאשתו החלימה לאחר תאונת כרכרה. עם זאת, ברגע שהיא נפטרה מפצעיה, מתבטלת הזכות לפיצוי. פיצויים אלה מובחנים ושונים מהזכות לפיצוי בגין אובדן תוצאתי. מקורו של נזק זה במשפט הלטיני: "per quod servitium et consortium amisit" - "תוצאה של אשר איבוד עונתה ושירותיה." כאשר כלל זה רואה את האישה בבעלות הבעל או ראש המשפחה, ונגרם לו נזק בשל אי יכולתה לשרתו או לספק את צרכיו, ולכן על פי המשפט האנגלי המסורתי מהמאה ה-18, זכות לנזק זה הייתה נתונה רק לבעל ולא לאישה. במרבית שיטות המשפט נזק זה נחשב חלק מנזק גוף שנגרם לניזוק, ולא לראש נזק עצמאי, ואולם מספר מערכות חוקים, כגון החוק האזרחי של מדינת מיין בארצות הברית מכיר בראש נזק זה, אשר הוכר גם בפסיקה של מדינת וושינגטון. בתי המשפט האמריקאים שהכירו בראש נזק זה לא העניקו אותו במקרים של נישואים חד מיניים. ראש נזק זה תוקן או בוטל בחוק בתחומי שיפוט רבים. ולמעשה בוטל באנגליה, ויילס, צפון אירלנד, ניו סאות' ויילס, טסמניה, מערב אוסטרליה, טריטוריית הבירה האוסטרלית וניו זילנד. (1808) 1 Camp 493 Maine law, Title 14, Chapter 13, Section 302 7 Wn. App. 309, 788 P.2d 1, Long v Dugan Day, John (1 September 2015). "Same-Sex Marriage and Loss of Consortium Claims". Tennessee Bar Association. התיקון בוצע בחוק: Administration of Justice Act 1982 (UK) s 2 התיקון בוצע בחוק: the Law Reform (Marital Consortium) Act 1984 (NSW) s 3 התיקון בוצע בחוק: the Common law (Miscellaneous Actions) Act 1986 (Tas) s 3 התיקון בוצע בחוק: Law Reform (Miscellaneous Provisions) Act 1941 (WA) s 3 התיקון בוצע בחוק: the Civil Law (Wrongs) Act 2002 (ACT) s 218 התיקון בוצע בחוק: the Accident Compensation Act 1972 (NZ) s 5(2)
יוסי ארנהיים

יוסי ארנהיים (נולד ב-26 באוגוסט 1955) הוא חלילן ישראלי, אשר שימש כחלילן ראשון בתזמורת הפילהרמונית הישראלית. יוסי ארנהיים נולד בתל אביב. את לימודי המוזיקה החל בהיותו בבית הספר היסודי, תחילה בחוג חליליות ואחר במקהלה. בעידוד המורה למוזיקה פנה אל בית תזמורת הנוער ביפו. בחירתו הראשונה הייתה אבוב, אבל מורה לאבוב לא היה במרכז, ולכן פנה לחליל צד. אחרי שלוש שנות לימוד במרכז, כשהיה בן 15, העביר אותו מורו לידי אורי טפליץ, אז החלילן הראשי של הפילהרמונית. בתקופת הצבא שירת ארנהיים בקריה בתל אביב, וכך ניתנה לו האפשרות להמשיך להתאמן בנגינה. לאחר שחרורו מצה"ל החל ללמוד באקדמיה למוזיקה ע"ש רובין בתל אביב, אצל אורי טפליץ, והמשיך בהשתלמות במינכן, גרמניה. משנת 1983 הוא חלילן ראשי בתזמורת הפילהרמונית הישראלית. אל התזמורת הגיע בראשית שנות ה-80', כאשר זובין מהטה הודיע על אודיציה למשנה לחליל הראשון. ארנהיים הגיע מגרמניה לאודיציה וזכה בתפקיד. ארנהיים מופיע גם כסולן ואף מנגן מוזיקה קאמרית. הוא מעריך את מורו הראשון, שידע להעבירו בזמן הנכון אל אורי טפליץ ובכך סלל לפניו את הדרך לקריירה של חלילן ראשי בתזמורת. מקור השראה לנגינתו היה גם החלילן הנודע ז'אן-פייר רמפל. עם פרישתו מן התזמורת הפילהרמונית הישראלית בשנת 2018 עבר ארנהיים לעסוק בעריכת סאונד במקביל להמשך פעילותו הקודמת כחלילן וכמורה. לצד תפקידו בפילהרמונית, ארנהיים עוסק גם בהוראה. הוא מלמד באוניברסיטת תל אביב ובאקדמיה למוסיקה ולמחול בירושלים, שם הוא אחראי על תוכניות כלי נשיפה למצטיינים, השמאתרות נגנים מתאימים בכל הקונסרבטוריונים. בין תלמידיו: אייל עין הבר, גי אשד ובועז מאירוביץ. בשנת 1996 הקים יוסי את הרכב שש בש, המבצע מוזיקה ערבית לצד מוזיקה קלאסית. במקור היו בהרכב נגנים יהודים בלבד, בהם אלברט פיאמנטה, יאיר דלאל וחן צימבליסטה. כיום מנגנים בו מוזיקאים יהודים וערבים, במסגרת תוכנית מפתח החינוכית של התזמורת הפילהרמונית, שיעדה לעודד התקרבות בין יהודים לערבים. ההרכב מרבה לנגן קלאסיקה ערבית, בעיקר משום שרוב הנגנים הערבים אינם קוראים תווים אלא מנגנים מהזיכרון. העיקרון המנחה את ההרכב הוא כבוד הדדי בין הנגנים. הרכב שש בש מופיע פעמים אחדות בשנה. חברי ההרכב הם: יוסי ארנהיים - חליל צד אלפרד חג'אר - נאי סמי ח'שיבון - כינור מזרחי ד"ר מיכאל מארון - עוד בשארה נדאף - כלי הקשה סעידה בר לב - כינור וויולה פיטר מארק - קונטרבס יוסי נשוי לאביגיל, שאותה הכיר בעת לימודיהם באוניברסיטת תל אביב. אביגיל ניגנה בקלרינט והשניים נסעו יחד ללימודים בגרמניה. לאחר שובם ניגנה כמה שנים כקלרניטנית מחליפה בפילהרמונית ואחר עברה לעסוק בניהול במוזיקה. היא ניהלה את אנסמבל מוזיקה נובה, את סדרות המוזיקה במוזיאון תל אביב לאומנות ואת מרכז פליציה בלומנטל למוזיקה. היא עוסקת גם במשחק. לזוג שלושה ילדים ונכד אחד. בתם הבכורה היא זמרת ומורה לפיתוח קול בתחום קלינאות תקשורת. יוסי ארנהיים, באתר ארכיון הסרטים הישראלי בסינמטק ירושלים יוסי ארנהיים, באתר "הבמה" "מאחורי התווים", התזמורת הפילהרמונית הישראלית, ראיון עם יוסי ארנהיים מתוך עמוד הפייסבוק של יוסי ארנהיים אתר הרכב שש-בש ניוז1, הרכב שש-בש מופיע בארמון וינדזור בלונדון 29 באוקטובר 2009
Live ?!*@ Like a Suicide

Live ?!*@ Like a Suicide (מוכר גם כ: Live Like a Suicide) הוא מיני־אלבום של להקת ההארד רוק האמריקאית Guns N' Roses. האלבום יצא לאור ב־16 בדצמבר 1986 תחת לייבל התקליטים שהקימה הלהקה במיוחד עבור האלבום – UZI Suicide (למעשה, החברה הוקמה על ידי חברת התקליטים גפן רקורדס). 10,000 עותקים בלבד של האלבום יצאו למכירה, בפורמטים של תקליט וקלטת. האלבום נחשב למיני־אלבום הראשון של הלהקה. מתופף הלהקה לשעבר סטיבן אדלר כתב באוטוביוגרפיה שלו, My Appetite For Destruction: Sex & Drugs & Guns N' Roses, כי האלבום כולו הוקלט בסטודיו בהוליווד ולשירים נוספו בעריכה מחיאות כפיים ותשואות מוקלטות מראש, מכיוון שהקלטתו בהופעה חיה הייתה יקרה מדי. באוטוביוגרפיה It's So Easy: and other Lies, שכתב בסיסט הלהקה דאף מק'אגן, מרחיב מק'אגן בדבריו: ”קולות הרקע המוקלטים... הם מפסטיבל רוק של שנות ה־70, חשבנו (הלהקה) שיהיה מצחיק להוסיף ברקע קהל של הופעה באצטדיון, משום שבאותה תקופה הרגשנו שיש לנו מזל כשהצלחנו להופיע ולו בפני מאות אנשים.”. שיר אחד אשר הוקלט במקור עבור מיני־אלבום זה, "Shadow of Your Love", לא נכלל בו אך נכלל במיני־אלבום השני של הלהקה, Guns N' Roses (המוכר יותר תחת השם Live from the Jungle), אשר יצא לאור בשנת 1988. באותה השנה, הוציאה הלהקה את אלבומה G N' R Lies ובו נכללים כל ארבעת השירים מאלבום Live ?!*@ Like a Suicide. עטיפת המיני־אלבום מציגה תצלום של חברי הלהקה, אקסל רוז ודאף מק'אגן (מימין לשמאל), ומעליהם לוגו ישן של הלהקה אשר עוצב על ידי הגיטריסט סלאש. אקסל רוז – שירה סלאש – גיטרה חשמלית, גיטרת ליווי וקולות רקע איזי סטראדלין – גיטרת ליווי, גיטרה חשמלית וקולות רקע דאף מק'אגן – גיטרת בס וקולות רקע סטיבן אדלר – תופים, כלי הקשה וקולות רקע מידע על האלבום Live ?!*@ Like a Suicide באתר MusicBrainz מידע על האלבום Live ?!*@ Like a Suicide באתר AllMusic Adler, Steven; My Appetite for Destruction, pages 107–108 10 עובדות על האלבום Live ?!*@ Like A Suicide, באתר teamrock.com, ‏16 בדצמבר, 2016 McKagan, Duff (2010). It's So Easy (and other Lies). p. 123
1931 בגרמניה

שנת 1931 בגרמניה הייתה השנה בה ציינה גרמניה 60 שנות לאום. פאול פון הינדנבורג - נשיא היינריך ברינינג - קנצלר 4 בינואר - הטייס הגרמני אלי בינהורן מתחיל את טיסתו לגינאה הפורטוגזית (כיום גינאה ביסאו) באפריקה. 11 בפברואר - חברי המפלגה הנאצית (NSDAP) וחברי המפלגה הלאומית (DNVP) יוצאים מהרייכסטאג במחאה על השינויים בפרוטוקול של הפרלמנט שנועדו להגביל את ההפרעות בפרלמנט. 22 באפריל - אוסטריה, דנמרק, גרמניה, איטליה, שוודיה, בריטניה וארצות הברית מכירים ברפובליקה הספרדית השנייה. 5 ביוני - בביקורו של הקנצלר ברינינג בלונדון, הוא מזהיר את ראש ממשלת בריטניה רמזי מקדונלד, כי קריסת מערכת הבנקאות האוסטרית, הותירה את מערכת הבנקאות הגרמנית על סף קריסה. גרמניה משעה את תשלום הפיצויים על מלחמת העולם הראשונה, ולמרות ההכרזה על מורטוריום הובר, יש בריחה מסיבית של כספים מקומיים וזרים מבנקים גרמניים, אשר באמצע יולי נסגרו כולם. 10 ביוני - הרכבת הניסיונית שייננספלין קובעת שיא עולמי חדש למהירות רכבות, של 230 קמ"ש בדרכה מהמבורג לברלין. השיא לא נשבר במשך 24 שנים. 29 באוגוסט - ספינת האוויר צפלין חלוצה בדרך האווירית בין גרמניה לברזיל. אריך קסטנר מפרסם את שלושים וחמישה במאי. היצירה של קרל צוקמאייר, ההאופטמן מקפניק, מבוצעת לראשונה. סרט המתח M של פריץ לאנג מוקרן לראשונה ב-11 במאי. הגרסה הקולנועית של ברלין, אלכסנדרפלאץ מוקרנת לראשונה. הגרסה הקולנועית של אמיל והבלשים מוקרנת לראשונה. אדולף בוטנאנדט מגלה את האסטרון, הורמון מין נשי. ארנסט רוסקה ומקס נול ממציאים את האב-טיפוס הראשון של מיקרוסקופ האלקטרונים. פרס נובל לכימיה מוענק לקארל בוש ופרידריך ברגיוס; פרס נובל לפיזיולוגיה או לרפואה מוענק לאוטו היינריך ורבורג. 8 בינואר - ביל גרהם, אמרגן ומקדם הופעות רוק (נפטר ב-1991 בארצות הברית). 16 בינואר - יוהאנס ראו, נשיא גרמניה 1999–2004 (נפטר ב-2006). 17 בינואר - מארק ברנדיס, עיתונאי וסופר מדע בדיוני (נפטר בשנת 2000). 7 בפברואר - הולגר בורנר, פוליטיקאי (נפטר ב-2006). 1 באפריל - רולף הוכהוט, מחזאי (נפטר ב-2020) 29 באפריל - פרנק אוירבך, צייר 19 במאי - אלפרד שמידט, פילוסוף (נפטר ב-2012). 8 ביוני - דנה וינטר, שחקנית (נפטרה ב-2011 בארצות הברית). 29 ביוני - רלף קליין, כדורסלן ומאמן (נפטר ב-2008 בישראל). 31 ביולי - איוואן רברוף, זמר (נפטר ב-2008). 20 באוגוסט - ברנד בכר, צלם (נפטר ב-2007). 1 בספטמבר - מיכאל רבין, מדען מחשב ישראלי וחתן פרס טיורינג. 6 בנובמבר - מייק ניקולס, במאי (נפטר ב-2014 בארצות הברית). 16 בפברואר - וילהלם פון גלודן, צלם (נולד ב-1856). 23 בפברואר - אדוארד פון קאפל, אדמירל (נולד ב-1855). 26 בפברואר - אוטו וולך, כימאי, חתן פרס נובל לכימיה (נולד ב-1847). 11 במרץ - וו מורנאו, במאי סרטים (נולד ב-1888). 20 במרץ - הרמן מילר פוליטיקאי (נולד ב-1876). 14 באפריל - ריצ'רד ארמסטדט, היסטוריון (נולד ב-1851). 20 בספטמבר - מקס ליטמן, אדריכל (נולד ב-1862). מדיה וקבצים בנושא 1931 בגרמניה בוויקישיתוף William Young, German Diplomatic Relations 1871-1945: The Wilhelmstrasse and the Formulation of Foreign Policy, iUniverse, Inc., 2006, עמ' 174, ISBN 978-0-595-40706-4
צבי לוריא

צבי לוּרְיֵא (1 ביוני 1906, לודז', פולין – 21 במאי 1968, ישראל) היה פעיל ציוני, ממייסדי הקיבוץ הארצי השומר הצעיר, חבר קיבוץ עין שמר; חבר ההנהלה הציונית וראש מחלקת הארגון בהנהלת הסוכנות היהודית; ממייסדי מפ"ם, חבר מזכירות המפלגה והוועדה המדינית; חבר אספת הנבחרים הרביעית מטעם חזית השמאל, חבר הוועד הלאומי, חבר מועצת המדינה הזמנית ומחותמי מגילת העצמאות. ממקימי "קול ישראל" ומנהלה הראשון, עד 1948. לוריא למד בגימנסיה יבנה בלודז' ואחר כך החל ללמוד באוניברסיטאות ורשה ווינה. בספטמבר 1925 עלה לארץ ישראל, הצטרף לקבוצת השומר הצעיר בעין גנים והקים עמה את קיבוץ עין שמר בשנת 1927. עם הקמת הקיבוץ הארצי באפריל 1927 נבחר לוועדת תרבות וחינוך שלה. ב-1931 נישא לגוטה לבית מרקובסקי. היה אב ליובל, עמי, רות. צבי לוריא נפטר בשנת 1968, בעודו עוסק בהכנות לקראת הקונגרס הציוני ה-27. נקבר בעין שמר. צבי לוריא ז"ל: מדבריו תשכ"ז–תשכ"ח, ירושלים: המחלקה לארגון של ההסתדרות הציונית העולמית, תשכ"ח. (לקט מאמרים והרצאות של לוריא מחודשי חייו האחרונים, מוגש לצירי הקונגרס הציוני הכ"ז.) חיים של שרות (ערך: צבי זהר), ירושלים: הספרייה הציונית על יד הנהלת ההסתדרות הציונית: בשיתוף עם ספרית פועלים, תשל"א. (מבחר מביטוייו הפובליציסטיים-ספרותיים) רשימת הפרסומים של צבי לוריא, בקטלוג הספרייה הלאומית דוד תדהר (עורך), "צבי לוריא", באנציקלופדיה לחלוצי הישוב ובוניו, כרך ח (1957), עמ' 3049 צבי לוריא, דבר, 22 במאי 1968 (עם פטירתו) צבי לוריא למנוחות, דבר, 24 במאי 1968 צבי לוריא (1906-1968), דף שער בספרייה הלאומית צבי לוריא, על שאלתינו הכאובה, דבר, 7 באוקטובר 1926. מאיר יערי, רישרד וינטרוב, המועצה המיסדת של הקיבוץ הארצי מיסודו של השומר הצעיר, דבר, 13 באפריל 1927. ערך זה הוא קצרמר בנושא ציונות. אתם מוזמנים לתרום לוויקיפדיה ולהרחיב אותו.
טבלת פוטנציאלי חיזור תקניים

טבלת נתונים של פוטנציאלי החיזור התקניים של צורונים שונים (בוולט) בהשוואה לחצי תא תקני של מימן   H 2 / H + ( a q ) {\displaystyle \ \mathrm {H_{2}/H^{+}(aq)} } . הנתונים עבור ריכוז של 1 מול לליטר, טמפרטורה של 298.15 מעלות קלווין (25°C), ולחץ של 101.325 קילו-פסקל (1 אטמוספירה). Petr Vanýsek, ELECTROCHEMICAL SERIES (ארכיון)
פינגואקולה

פינגואקולה (לועזית: Pinguecula) היא סוג נפוץ של ניוון לחמית העין. פרק זה לוקה בחסר. אנא תרמו לוויקיפדיה והשלימו אותו. פינגואקולה נראית כחומר צהבהב לבנבן על לחמית בסמוך ללימבוס (המפגש בין הקרנית ולובן העין). (להבדיל מפטריגיום, פיברוזיס בצורת טריז העשוי לגדול על גבי הקרנית) - לפינגואקולה בדרך כלל אין סימפטומים. התופעה נפוצה ביותר באקלים טרופי ויש קשר ישיר עם חשיפה לקרינת UV. פינגואקולה עשויה לגדול באיטיות עם הזמן, אולם מדובר במצב שפיר, שבדרך כלל אינו דורש טיפול. דמעות מלאכותיות עשויות לעזור במידה וקיימת אי-נוחות. לעיתים הפינגואקולה עלולה להיות מודלקת, מצב הנקרא פינגאוקוליטיס. הסיבה והגורמים לתופעה זו אינם ידועים. במידה והדלקת גורמת לאי נוחות או לבעיה קוסמטית, ניתן לטפל בה עם תרופות אנטי-דלקטיות, כמו פרדניזולון. כמו כן, ניתן להסיר את הפינקואגולה על ידי פרוצדורה כירורגית במקרה של אי נוחות קוסמטית. פינגואקולה מהווה אחת מהאבחנות של limbal nodule. תיתכן שכיחות מוגברת במחלת גושה. מדיה וקבצים בנושא פינגואקולה בוויקישיתוף פינגואקולה, באתר אנציקלופדיה בריטניקה (באנגלית) "pinguecula" at Dorland's Medical Dictionary הבהרה: המידע בוויקיפדיה נועד להעשרה בלבד ואינו מהווה ייעוץ רפואי.